Flippfloppnav

Et flippfloppnav er en type baknav til sykler med gjenget fastnav på begge sider, som kan brukes med fastdrev på den ene siden og fridrev på den andre, eller fridrev på begge sider.

Navet kan ha ulik giring på de to sidene og kan dermed brukes som et primitivt alternativ til kjedegir eller navgir, eller kan gi mulighet for å veksle mellom fastdrev og fridrev. Ved å snu bakhjulet kan rytteren bytte mellom de to alternativene. Slike nav har tradisjonelt blitt brukt på enkelte banesykler med fastdrev til sykling på bane og fridrev for sykling utenom banen.

Referanser 

Sykkeldeler